Canes-e-hanga-WEB	Tonet, en veir tant animat eth Saler, coma s’en eth acampèsse ua armada, rebrembaue es relats deth sòn pairin: es hèstes organizades en d’auti tempsi pes caçadors rics dera ciutat, damb hemnes que corrien despolhades, acaçades pes gossets; es fortunes que s’auien des.hèt enes miserables barraques pendent longues nets de jòc, entre tirada e tirada: toti es plasers estupids d’ua borgesia de rapida fortuna, qu’en veder-se luenh dera familha, en un cornèr lèu sauvatge, ahiscada pera vista dera sang e eth hum dera povora, sentie renéisher en era, era umana bestialitat.